અહીં મોટાભાગે સમુદાયની જાગૃતિ અને તકેદારી મોટી ભૂમિકા ભજવે છે. મોટાભાગની રહેણાંક ઇમારતોમાં, ઔદ્યોગિક વસાહતો તેમજ કહેવાતા ગેરકાયદેસર વસાહતોમાં, સામાન્ય નિવાસીઓના એવાં સંગઠનો છે, જે રોજ-બ-રોજની બાબતોની સંભાળ રાખે છે. આ સંગઠનોમાં સુધારો એ સલામતીના મુદ્દાઓ અંગે જાગરૂકતા વધારવા તરફ પહેલું પગલું હશે. એક તરફ, સલામતીના ધોરણો પ્રત્યે (દુર્ભાગ્યે તમામ વિભાગોમાં અભાવ છે) ઘણું માન અને કદર હોવી જરૂરી છે અને બીજી તરફ, સત્તા ચલાવનાર રાજકારણીઓ તેમ જ અધિકારીઓ આ નિયમોનું ચુસ્ત પાલન કરે એવું નાગરિકોનું દબાણ હોવું જ જોઈએ. એ માટે નાગરિકોના સમાજે એક જૂથ થઈને આંદોલન કરવું જ જોઈએ. નહિતર, બેદરકારી અને ઉપેક્ષા ખૂબ મોંઘી પડશે.